open-index/open-wikipedia-markdown huggingface dataset:
Unendlizeichn

As **Unendlizeichn** (**∞**) is a mathematischs Zeichn, mid dem Unendlikeit symbolisiat wead. In da Bedeitung ois unendli grouße Zoih is's 1655 vom englischn Mathematika John Wallis eihgfiaht worn. In da modeana Mathematik wead's Unendlizeichn voa oim zua Bschreibung vo Grenzweatn bei Foing und Reihn eihgsetzt. Ois Symboi wead's mid iwatrongna Bedeitung aa außahoib vo da Mathematik vawendt.

## Vawendung

In da modeana Mathematik wead's Unendlizeichn voa oim vawendt, um potentieje Unendlikeit doaz'stejn. Strebt a Foig vo Zoihn a_1, a_2, \ldots geng an Grenzweat a, so wead da Sochvahoit duach

:\lim_{n \to \infty} a_n = a

notiat. Dobei symbolisiat n \to \infty, doss de natialiche Zoih n beliabig grouß wean soi. As Unendlizeichn sejbst stejt dobei owa koa natialiche Zoih doa. A Reih, oiso a unendliche Summe vo de Glieda vo ana Foig, wead entsprechnd duach

:\sum_{i=1}^\infty a_i = \lim_{n \to \infty} \sum_{i=1}^n a_i 

notiat. Fia reelle Zoihnfoing wead a bstimmte Divergenz definiat und ma schreibt donn

:\lim_{n \to \infty} a_n = \infty.

Entsprechnd wead a noch om unbschränktn Intavoi reella Zoihn mid [a, \infty) bezeichnt. In da Integrairechnung wean aa uneingntliche Integrai vo da Foarm

:\int_a^{\infty} f(x)~dx = \lim_{b\to \infty} \int_a^b f(x)~dx

oogschaugt. Bstimmte Divergenz ko aa noch -\infty eafoing und dohea gibt's aa noch untn oda beidseitig unbschränkte Intavoi und entsprechnde Integrai. In da Topologie wead aa a Eaweitarung vo de reelln Zoihn um de zwoa Element +\infty und -\infty oogschaugt, in dea nacha bstimmte diveagente Foing emfois konveagian. Mid

:\| f \|_\infty = \lim_{p \to \infty} \| f \|_p

wead aa de Supremumsnorm vo ana (bschränktn) Funktion bezeichnt, wejche ois Grenzweat vo da Lp-Norma fia p \to \infty entsteht.

## Symbolik

As Zeichn ∞ wead mid untaschiedlichn Bedeitunga aa außahoib vo da Mathematik vawendt, unta ondam ois Symboi fia

* a logischs Paradoxon oda an Deifesgroas, beispuisweis in Foam vom Ouroboros, ana Schlang, de wo se sejm in an Schwonz beißt
* Gonzheit, beispuisweis af da Tarotkoartn *Da Magia* und *Kroft*
* longe Bständigkeit, beispuisweis af da Fahna vo de kanadischn Métis  
* on unendli weit entfeantn Punkt, beispuisweis bei da Entfeanungseihstejung in ana Kamera

Ois Marknzeichn wead's beispuisweis bei da Lautsprechamarkn Infinity, da Automarkn Infiniti und da Software Microsoft Visual Studio vawendt. Es findt se aa im Label ♾ fia sairefreis und domid long hoitboars Bobia.

Objektive z.&nbsp;B. in da Fotografie miassn mid da Entfeanungseihstejung schoarf gstejt wean. De axioie Eihstejung relativ zua Fuimebene valafft dobei ned linear zua Objektentfeanung. Fia grouße Distanzn (obhängig vo da vawendtn Brennweitn) muass ned meah recht präzis eihgstejt wean, do de Weat eng beianonda lieng. Ob ana bstimmtn - vo da Objektivkonstruktion obhänging - Entfeanung wean olle Objekt gleichzeidig ois schoarf empfundn. De Eihstejung is af Objektivn meist mid Unendli (\infty) markiat.

## Kodiarung

As Unendlizeichn wead in Computasystema foingdamoßn kodiat:

Obwondlunga vom Unendlizeichn san foingnde Zeichn:

## Literatua

* 
* 
* 

## Beleg


## Im Netz
* 
* Eintrag bei decodeunicode.org.
Hispanophonie

**Hispanophonie** is de Bezeichnung fia'n spanischsproching Raum. Da Begriff is analog vo da Bezeichnung Frankophonie fia'n franzesischsproching Raum buidt. Im Gengsotz zua *Frankophonie* is de *Hispanophonie* koa politischs Konzept, sondan umfosst olle Sprecha vom Spanischn.

De *Hispanophonie* umfosst foingde Stootn und Gebiete:

Spanisch ois Omtssproch (in Klomman Ozoih vo de Muadasprochla):
Costa Rica (Begriffsklearung)

**Costa Rica** (spanisch fia: „reiche Gstod“) steht fia:

* Costa Rica, Stoot in Middlamerika

**Costa Rica** is da Nam vo foingde Orte:

* Costa Rica (Bolivien), Ortschoft im Departamento Pando, Bolivien 
* Costa Rica (Kuba), Ortschoft in El Salvador, Kuba
* Costa Rica (Mato Grosso do Sul), Stod in Mato Grosso do Sul, Brasilien
* Costa Rica (Sinaloa), Stod in Sinaloa, Mexiko

**Schau aa**
Bač

**Bač** (ungarisch: **Bács**; dt.: **Batsch**) is a Stod in da Vojvodina in Serbien und Sitz vo da gleichnaming Gmoa. Noch da Voikszejung vo 2002 hod's 6087 Eihwohna gem. Bač is 62 km vo Novi Sad, 140 km vo Belgrad und 120 km vo Subotica entfeant.

## Im Netz
Valencianisch

**valencianisch** stähd fia:

* Valencianische Gmoaschoft, a Autonome Gmoaschoft vo Spanien betreffnd
* Valencianische Sproch, a romanische Sproch
* Valencianische Kuche, Kochstui und kulinarische Speziajitet vo da Valencianischn Gmoaschoft
Metropolitan Borough of Wandsworth

Da **Metropolitan Borough of Wandsworth** woa a Beziak im Boiungsraum vo da britischn Haptstod London mid'm Status vo om Metropolitan Borough. Ea hod vo 1900 bis 1965 existiad und is im Sidwestn vo da ehemoiing Grofschoft County of London gleng.

## Gschicht

Da Beziak is aus de z'voa eingständing Civil parishs: Clapham, Putney, Streatham, Tooting Graveney und Wandsworth entstondn. De Gmoana hom ob 1855 zan Eihzugsgebiet van Zweckvabond Metropolitan Board of Works ghead. 1889 san's zan neien County of London glongd, ejf Joar spada san's za om Metropolitan Borough zammgfossd worn.

Ba da Grindung vo Greater London im Joar 1965 is aus da Fusion vo da Metropolitan Boroughs Battersea und Wandsworth da London Borough of Wandsworth entstondn. De Stodtei Clapham und Streatham san jedoch mid'm London Borough of Lambeth fusioniad worn.

## Statistik

De Fläch hod 9110 acres (36,87 km²) bedrong. De Voikszejunga hom foingde Eihwohnazoihn eagem:

Friahare Gebiete zammgfossd:

Metropolitan Borough:

## Beleg
Carnation

**Carnation** (engl.: *De [[Nagele|Nelkn]]*) is a Schweiza Rockband.

## Bandgschicht

De Bänd is im Joar 2000 mid fimf Mitglieda grindt worn.
2003 is iah easchts Oibum Good Morning Evening easchiena. Mid de zwoa Songs: *Finally here* und *Boy from another galaxy* hod de Bänd easchtmois nationale Bekonntheit ealongt. De beidn Songs san vo de lokoin Radiosenda imma wieda gspuit worn.
Noch da Trennung vo iahm Leadsenga, hod se de jetzt no via-kepfige Bänd af Richtung Schwedn afgmocht, um duat iahre neien Songs afz'nemma. De im Meaz 2005 otretne Reise in an Noadn hod Eafoig zoagt und no im sejm Joar is's zwoate Oibum Waxy's Little Sister easchiena.
In de foingdn Joar hod's de Bänd imma meah ins Auslond zong. Mid Gigs in England (Liverpool) und de USA (New York City), hod de Bänd Eafoahrunga sommln und se da Wejd a weng presentian kenna. Im Fruahjoar2011 is de Bänd afglest worn.

## Diskografie

### [[Oibum|Oibn]]

* 2003: *Good Morning Evening*
* 2005: *Waxy's Little Sister*
* 2008: *Valentine's Song For You (Limited Edition)*
* 2009: *Cartagena, Colombia*

### Videoclips

* Finally Here (Good Morning Evening)
* Boy From Another Galaxy (Good Morning Evening)
* Good At It (Waxy's Little Sister)
* Face The Blues (Cartagena, Colombia)

## Im Netz
* Offizielle Webseite
Lund (Gmoa)

**Lund** is a Gmoa (schwedisch: *kommun*) in da sidschwedischn Provinz Skåne län und da historischn Provinz Schonen. Da Haptort vo da Gmoa is Lund. Se guit ois de Gmoa mid'm steakstn Bevejkarungszuawochs vo Schwedn.

## Orte

Foingde Orte san Ortschoftn (*[[tätort]]er*):

* Dalby
* Genarp
* Idala
* Lund
* Revingeby
* Södra Sandby
* Stångby
* Torna Hällestad
* Veberöd

## Log

De Gmoa Lund hod koan Zuagong zum Meea. Se grenzt on foingde Nochboagmoana:



## Politik

In da Woihperiod 2006–2010 is da Rod vo da Gmoa Lund (*kommunfullmäktige*) vo ana Biagalichn Meahheit aus Konservativen, Zentrum und Liberoin regiat worn. Seit da Woih vo 2014 werd da Gmoarod vo ana Mindaheitsregiarung, bstehnd aus Sozioidemokratn, Greane und da Feministischn Initiative (bis Heabst 2015 aa Vänsterpartiet), gfiaht.

## Partnastädt

## Im Netz

* Offizielle Internetpräsenz (schwedisch)

## Beleg
Dynastie

A **Dynastie** ( ‚Heascha‘; engl. *dynasty*)  moant uaspringle a Foige vo Heaschan aus da sejm Famij. Des san voa oim Heaschagschlachta, de wo si fia lengare Zeid an da Mocht hoidn. Da Begriff wead owa aa fia Odlsgschlachta vawendt, wia beispuisweis fia de Thurn und Taxis.

Heit sogt mas aa fia eihflussreiche Groussfamijn, wia beispuisweis fia Untanehmafamijn wia de Flicks, de Bahlsens, de Quandts oda fia Politikafamijn wia de Kennedys.

Im klassischn Sinn redd ma vo oana Dynastie eascht dann, wann mindastns drei Kini aus da sejm Groußgamij afananda foign.

## Galerie

Ludwig II portrait by Gabriel Schachinger.jpg|Da Kini Ludwig II vo da Wittelsbachadynastie
Ludwig I of Bavaria.jpg|Da Kine Ludwig I, vo de Wittelsbacha


## Literatua
* Daniel Schönpflug: ''Dynastische Netzwerke.'' In: *Europäische Geschichte Online.* hrsg. vom Institut für Europäische Geschichte (Mainz), 2010. (Zuagriff am: 14. Juni 2012).
Simav

**Simav** steht fia:

* Simav (Kütahya), a Stod und Landkroas in da Provinz Kütahya in da Tiakei
* Simav Çayı, a Fluss dea duach de Ebene vo Simav fliaßt, da antike Makestos
Kepsut

**Kepsut** is a Stod und a Landkroas vo da tiakischn Provinz Balıkesir. De Stod liegt uma 25&nbsp;Kilometa estli vo da Provinzhaptstod Balıkesir. Seit ana Gebietsrefoam 2012 is de Kreisstod flächn- und eihwohnamäßig identisch mid'm Landkroas.

Da Landkroas liegt im Ostn vo da Provinz. Ea grenzt im Ostn on Dursunbey, im Sidn on Bigadiç, im Westn on an zentroin Landkroas, im Noadwestn on Susurluk und im Noadostn on de Provinz Bursa. Duach de Stod valafft de Stroß D-230 vo Balıkesir noch Kütahya. Im Westn vo da Stod mindt da *Değirmencik Dere* in an Simav Çayı, den antikn Makestos. De Stod sejbst liegt im estlichn Tei vo da Ebene vo Balıkesir *(Balıkesir Ovası),* im Ostn dovo liegt's Gebiag *Umurlar Dağı*.

## Berihmtheitn

* İlhan Eker, tiakischa Fuaßboispuia
* İlhan Ilkılıç, SochbuachAutor und Mitglied im Deitschn Ethikrod

## Im Netz

## Beleg
Bigadiç

**Bigadiç** is a Stod und a Landkroas vo da tiakischn Provinz Balıkesir. De Stod liegt uma 35&nbsp;Kilometa sidestli vo da Provinzhaptstod Balıkesir. Seit ana Gebietsrefoam 2012 is de Kroasstod flächn- und eihwohnamäßig identisch mid'm Landkroas.

Da Landkroas liegt im Ostn vo da Provinz. Ea grenzt im Noadn on Kepsut, im Noadostn on Dursunbey, im Sidn on Sındırgı und im Westn on an zentroin Landkroas. Duach de Stod valafft de Stroß D-555 vo Balıkesir noch Sındırgı. De Stod liegt om Westhong vom Gebiagszug *Alacam Dağı*, aa: *Ulus Dağı* gnennt, westli vo da Stod fliaßt da Simav Çayı, da antike Makestos. Uma zehn Kilometa noadestli vo Bigadiç liegt da Stausee *Çamköy Barajı*.

Im Landkroas gibt's umfongreiche Logastättn, in dena Bor gwunna wead.

## Beleg
Firth of Tay

**Firth of Tay** steht fia:

* *Firth of Tay*, Förde, in de da schottische Fluss Tay mindt, schau: Tay #Firth of Tay
* Firth of Tay (Antarktis), Sund in da Antarktis
Sotra

**Sotra** is a Insl westli vo Bergen in Norwegn mid ana Fläch vo 246 km² und 26.211 Eihwohna. 

Da neadliche Otei vo da Insl ghead zua Kommune Fjell und da sidliche Tei zua Kommune Sund. Im Voiksmund umfosst Sotra aa de Insln: *Bildøy* und *Litlesotra* („Kloasotra“). Im Noadn vo Sotra lieng de Insln: *Turøy* und *Misje*. Neadli liegt de Kommune Øygarden.

De hechste Eahebung vo da Insl hoaßt *Liatårnet*.

## Gschicht

Af da Insl is weahnd da deitschn Bsotzung vo Norwegn a Festung entstondn. Reste vo da Olog vo da Fjell festning vo 1942/43 san no heit sichtboa. 
De Bewohna vom Ort Telavåg san om 30. Aprui 1942 Opfa vo ana Strofaktion vo da Gestapo und da SS.

## Im Netz

* https://web.archive.org/web/20200203211734/https://www.sund.kommune.no/
* http://www.fjell.kommune.no/
* http://www.oygarden.kommune.no/
Gediminiden

De **Gediminiden** woarn a Dynastie im Groußfirschtntum Litauen. Da Grinda woar da Gediminas (1275–1341). Mid eam is Litauen zua Groußmocht afgstieng. 

## Gediminiden-Herrscha

* Gediminas
* Jaunutis
*  Algirdas
* Jogaila
* Kęstutis
* Vytautas – Groußfirscht 1392–1430
* Švitrigaila
* Žygimantas Kęstutaitis
* Kazimieras Jogailaitis
* Aleksandras
* Žygimantas Senasis
* Žygimantas Augustas

## Literatua

* A. Kučinskas. Gedimino dinastijos kilmė. Kaunas, 1934
* A. Nikžentaitis. Gediminas. Vilnius, 1989
Quantitatives Management

Da Begriff **quantitatives Management** bedeit de Owendung vo mathematischn, rationoin Methodn bei da Entscheidung iwa de Zammsetzung vo om Aktienportfolio oda Investmentfond. Dobei werd vasuacht, quajitative und subjektive Entscheidunga duach'n Eihsotz und de Integration vo objektivn Kriterien aus'm Prozess vo da Ologentscheidung meglichst ausz'klomman. Um des Zui z vawiaklichn wean haifig mathematische Algorithmen innahoib vo om Rechnamodej und -programm eihgsetzt, des iwa diese a meglichst optimois Portfolio eamiddlt.

## Voatei und Nochtei

Fiasprecha vom Eihsotz vo dene quantitativn Methodn nenna unta ondam de rasante Zuanohm vo da wejdweitn Datnbständ (*Datnflut*) und Informationsdichte ois Ausgongspunkt fia diese Osätz, do automatisiate Rechnaprogramme an Iwablick iwa meah Parameta behoitn kenna ois a menschlichs Individuum. Emfois vanochlässing de Methodn menschliche Emotiona, de in friahran Zeidn oft aa Basis fia *Spekulationsblosn* woan.

Kritika higeng nenna grod diese Emotiona ois entscheidndn Faktoa, dea in da Vagongaheit zu de eagebnissteakstn Portfolios gfiaht hod. Emfoiss schoffn es quantitativ vawoitete Fonds oft ned de Performance traditionej vawoiteta Produkte z eareichn oda goa z iwabietn (schau aa: Alphafaktor).
Beech (Begriffsklearung)

**Beech** (dt. *Pech*) stähd fia:
* Beech, wann oam wos Schlimmes bassiad, ohne doss ma (voadagrinde) sejm Schuid dro hod
* Beechvogl, oana dea wo imma wieda in de Scheiße greift, ohne doss a des wui
* *Beechmarie*, a Figua ausn Meachn Frau Holle
* Teeabeech, a schwoarze, zaachflissige bzw. woach-feste Massn (moast a Destillat vo Teea)
* Baambeech, a zaach-flissige bzw. woach-feste Substanz, de wo vo Baam owgsondad wead
Beech

**Beech** (dt. *Pech*, engl. *bad luck*) is a Zuastand, wann oam wos Schlimmes bassiad, ohne doss ma (voadagrinde) sejm dro schuid is.

Wann ma an Unfoi hod, hod ma Beech ghobt. Owa aa wann oam iagndwos Unawischts bassiad.

Doss ma an seim Beech, voa oim im soziain Kontakt, oft sejn Schuid is, hod da estreichisch-amerikanische Kommunikationswissnschofta Watzlawick Paul dafoascht (vgl. sein Bestseller *Anleitung zum Unglücklichsein*).

## Woatheakumft
Dea Begriff Beech fia Unglick hod mid Teeabeech und Baambeech z doa. Im Middloida wor beispuisweis Teeabeech a biologischa Kampfstoff. Ogreifa hod ma, bsundas vo Buagn aus, a hoass Beech vo om iwa de Schädl gschitt. Sowos is aa da Beechmarie im Meachn Frau Holle bassiad. *Teean und Fedan* wor aa a Strof fia Schwaavabrecha. Teeabeech und Baambeech hod ma aa fia Viachafoin vawendt, voa oim um Vegl z fanga. Davo kimmt da Begriff Beechvogl.

## Schau aa
* Beech (Begriffsklearung)

## Literatua
*
Beechvogl

**Beechvogl** (dt. *Pechvogel*, *Unglücksrabe*; engl. *bad news bear*, *jinx*) hoasst ma an Menschn, dea wo oamoi grod Beech ghobt hod. Owa aa säichane Leit, de wo imma wieda Unglick im Lem hom, de wo imma wieda in de Scheisse greifa.

## Woatheakumft
Im Middloida hod ma Vegl oft mid Beech gfangt (in Sideiropa wead de makabre Fangmethodn teiweis heit no vawendd). Dozua hod ma voa oim Teeabeech, Baambeech oda Loam af Steggal (*Loamruadn*) oda Baamastln gschmiad, wo se nacha Vegl draf ghuggt hom und bigga bliem san. So a Vogl hod nacha echt Beech ghobt und is Beechvogl gnennt worn.

## Ewige Beechvegl

Dena de wo imma wieda Beech in eanan Lem hom, fait oafoch a weng vo dem Glick, wo so a Glickskindl im Iwafluss hod.

Ewige Beechvegl, de wo si trotzdem ned untagriang lossn und wia a Stähafmandl imma wieda afstenga, vadeana Respekt und wiakn desweng oft sympathisch. Des siacht ma an so kuitign Comicfiguan wia Donald Duck und Charlie Brown. No doazua steckt in jedn Scheitan a Chancen, wia a oide kinäsisches Weisheit sogt und aa heitige Psychologn moana..

In da jiddischn Kuitua is da Schlemiel bzw. Schlemihl da sympathische, ewige Beechvogl und im Judndum da Hiob (Tanach bzw. Bibel).

## Beechvegl in da Fiktion
* Donald Duck, de Antn im Matrosngwandl
* Peter Schlemihl (a Figua in: Adelbert von Chamisso, *Peter Schlemihls wundersame Geschichte*)
* Beechmarie (as faule Deandl in Frau Holle)
* Charlie Brown, vo de Peanuts Comix

## Schau aa
* Beech (Begriffsklearung)

## Beleg
Teeabeech

**Teeabeech** (, dt. *Pech*, engl. *pitch*), im Boarischn nua **Teea** gnennt, is a schwoarze bis schwoarzbraune, zaachflissige bis woach-feste Massn, de wo duach Destillation vo organischn Stoffn (wia Hoiz, Stoakoin, Eadej ...) entsteh duad. Laut DIN-Norm gibts owa an Untaschied zwischne Teeabeech und Teea.

## Im Netz
Anna Netrebko

De **Anna Netrebko** (* 18. Septemba 1971 z Krasnodar, Sowjetunion) is a Sängerin. 

## Galerie

File:Anna Netrebko DRs Koncerthus.jpg|
File:Netrebko and Putin.jpg|
File:NetrebkoMUC.jpg|
File:Life Ball 2013 - magenta carpet Anna Netrebko.jpg|
Grimisuat

**Grimisuat** (dt.: **Grimseln**) is a politische Gmoa und a Buagagmoa (*Burgergemeinde*) vom Beziak Sitten im franzesischsproching Tei vom Kanton Wallis in da Schweiz.

De Gmoa bsteht aus de Ortschoftn: *Grimisuat* und *Champlan*.

## Literatua

* 

## Im Netz

* Offizielle Website der Gemeinde Grimisuat

## Beleg
Metropolitan Borough of Hampstead

Da **Metropolitan Borough of Hampstead** woa a Beziak im Boiungsraum vo da britischn Haptstod London mid'm Status vo om Metropolitan Borough. Ea hod vo 1900 bis 1965 existiad und is im Noadwestn vo da ehemoiing Grofschoft County of London gleng.

## Gschicht

Hampstead woa uaspringli a Civil parish in da Grofschoft Middlesex. Ob 1855 hod de Gmoa zan Eihzugsgebiet van Zweckvaband Metropolitan Board of Works ghead. 1889 is Hampstead zan County of London glongd, ejf Joar spada is de Umwondlung in a Metropolitan Borough gfoigd.

Ba da Grindung vo Greater London im Joar 1965 is aus de: Metropolitan Boroughs Hampstead, Holborn und St Pancras da London Borough of Camden entstondn.

## Statistik

De Fläch hod 2267 acres (9,17 km²) bedrong. De Voikszehjunga hom foingde Eihwohnazoihn eagem:

Civil parish:

Metropolitan Borough:

## Beleg
Baron Karl

Da **Baron Karl** oda **Baronkarl** (* 24. Jänner 1882 in Wean; † 13. Oktober 1948 ebd.) woa'r a Weana'r Origenäu und sozusåg'n a „Sandler“.

## Leben
Da Karl Baron, wia'r a eigentli ghass'n håt, den owa olle nua „Baron“ Karl und „Diogenes von Favoritn“ g'ruaf'n hau'm, woa'r a stådtbekaunnts Weana'r Origenäu. B'sundas in sein Heimatbeziak Favoritn woa'r a reschpektiat und beliabt, trotzdem a'r eigentlich a sogenaunnta „Sandler“ g'wes'n is, oiso sowås ois wia'r a Obdåchlosa und Oawatslosa. In da Zwisch'nkriagszeit und nåch'n Zweit'n Wödkriag is a berühmt wua'n. Weu's so vüle G'schicht'ln üwa eahm geb'n håt, is' recht schwaa, de Wiaklichkeit vom Eafundanan zum trenna. Ma dazöht, ea warat a hüfsbereita Mensch g'wes'n, b'sundas denan oaman Kindan geg'nüwa. Da Baron Karl is bei an Varkeahsunfoi g'stuab'n, wia'r a 1948 von an Auto üwafoah'n wua'n is. Z'eascht haum's eahm auf'n Weana Zenträufriedhof beig'setzt und bei sein Begräbnis soi'n tausende von Trauagäst dabei g'wes'n sei. Seit 1995 is sei Gråb auf'n Matzleinsduafa Evangelisch'n Friedhof.

1995 is de *Baron-Karl-Gåss'n* in Favoritn nåch eahm benaunnt wua'n.

## Literatua
* Heinz Schödl, in: Favoritner Museumsblätter Nr. 12.
* Peter Henisch: *Vom Baronkarl*. Weitra: Bibliothek der Provinz, 1993.
* Friederike Kraus: *Der Baron-Karl – Ein Bezirksoriginal*. in: *Wiener Originale der Zwischenkriegszeit*. Diplomarbeit Universität Wien, Wien 2008 (Online-Version).

## im Netz
* peter-henisch.at - Baronkarl

## Beleg
Saltash

**Saltash** is a Stod und a Vawoitungseihheit im District Cornwall in da Grofschoft Cornwall, England. Saltash is 62,1&nbsp;km vo Truro entfeant. Im Joar 2001 hod se 14.124 Eihwohna ghod.

## Beleg
Vermont (Begriffsklearung)

**Vermont** is a Bundesstoot vo de USA: Vermont

**Vermont** is a Ortsnam in de USA:

* Vermont, Illinois
* Vermont, Wisconsin, im Dane County
* Vermont (Town, Dane County), Town(ship) in Wisconsin

**Vermont** stähd fia:

* Vermont (Band)
* Le Vermont, a franzesische Gmoa

**Vermont** is da Nam foingda Persona:

* Boris Vermont (1903–1956), US-amerikanischa Fuimproduzent und Fuimeditor
* Hyacinthe Collin de Vermont (1693–1761), franzesischa Mola vom Rokoko

**Vermont** is da Nam vo om Schlochtschiff vo da Connecticut-Klass vo da US Navy (1907–1923):

* Vermont (BB-20)

**Schau aa**

* Virmont
Truro (Begriffsklearung)

**Truro** is da Nam foingda Orte:

* Truro (Cornwall) in England
** Truro School, a Privatschui in Truro, Cornwall
* Truro (Nova Scotia) in Kanada
* Truro (South Australia) in Australien

**Orte** in de Vaoanigte Stootn:

* Truro, Illinois, im Knox County
* Truro, Iowa, im Madison County
* Truro, Massachusetts, im Barnstable County
* Truro, North Dakota
* Truro, Ohio

**Truro** is da Nam vo:

* am fiktivn Hondlungsort vo da Feansehserie Flamingo Road

**Truro** is da Nam foingda Persona:

* Thomas Wilde, 1. Baron Truro, ehem. Lordkanzla vo Großbritannien
* Truro-Pelike-Maler, da Notnam vo om Vasnmola vom 4. Joarhundad v.&nbsp;Kr.

** Schau aa **

* Truro Township
Therme Wean

De **Therme Wean** is a Wellness- und Thermenlaundschåft in Oberlaa im 10.&nbsp;Weana Beziak Favoritn. Auf ana Gesaumtfläch'n von rund 75.000&nbsp;m² gibt's knåpp 4.000&nbsp;m² Wåssafläch'n, a 3.000&nbsp;m² großes Saunagebiet, an 6.000&nbsp;m² groß'n G'sundheitsbereich und an 1.000&nbsp;m² groß'n Fitnessbereich. Aussadem gibt's duat'n an Ealebnisbereich füa Kinda, an Fitnessbereich, a Gesundheitszentrum und a Bibliothek.

Im Duachschnitt wiad de Therme jed'n Tåg von 3.000 bis 3.500 Peasaunan b'suacht.

## Geschichte
Bei ana Vasuchsbuahrung nåch Eadgas und -öl in Oberlaa is 1934 aum link'n Ufa vom Liesingbåch a haasse Schwefequöi'n mid 54&nbsp;°C entdeckt wua'n. Daumois håt's owa kaa Intaresse dafüa geb'n und drum håt ma des Loch boid dånåch zuag'schütt'. Eascht 1965 håt de Stådt Wean wiedarum dånåch buaht, in ana Tiaf'n von 370&nbsp;m hasses Schwefewåssa g'fund'n und de Aunwohna hau'm se beim provesorisch'n Åbfluss in de Liesing a Wåssaentnauhmestöi und a Platzl füa's Füaßbåd'n g'schåff'n. Aum 20. Dezemba 1968 is daunn de *Heilquelle Oberlaa Kurbetriebsges.m.b.H.* gründ't wua'n. Im Oktoba 1969 is da Kuabetrieb in ana provesoarisch'n Stateaun aufg'numma wua'n. Heutz'tågs is de Buahrung üwa 420&nbsp;m tiaf.

Im Februar 2009 is a zweite Quöi'n g'fund'n und nåch 2&nbsp;Joahr Bauzeit de neuche Therme Wean direkt neb'n da oid'n Therme Oberlaa baut wua'n. 2011 håt de neuche Therma drei wichtiche Eiropäische Preis' füa Thermen und Kuabetriab' g'wunna.

Seit 2.&nbsp;Septemba 2017 gibt's de neiche Endstateaun von da U1 bei da Therme Wean und zwoa direkt neb'n da Therme.

## Literatua
* Christine Klusacek/Kurt Stimmer: *Favoriten. Zwischen gestern und morgen*, Mohl Verlag, Wien 2004, ISBN 3-901781-38-1; S&nbsp;206–207.
* Werner Schubert: *Favoriten*, Verlag Beziaksmuseum Favoritn, Wien 1992; S.&nbsp;112–113.

## im Netz

* Webpräsenz der Therme Wien
Blockchain

A **Blockchain** (boar. *Blockkeedn*, genaua *Datnblockkeedn*) is a dezentrale Datnbank, de wo duach a kryptographische Vakeedung vo Transaktionsdatnsätz, *Blocks* gnennt, gsichad is. Jeda Datnblock hod an Zeidstempe und an Link zua an voarign Block. De Datnbank wead so chronologisch linear ausbaut, so wia a Keedn, wo am untan End imma neiche Glieda dozuakema (desweng "Blockchain" = "Blockkeedn"). A Blockchain wead in da Regl vo an peer-to-peer Netzweak betriem, des wo duach a Netzprotokoi kollektiv neiche Blocks im Konsens validian losst.

Blockchains san de technische Grundlog fia Kryptoweahrunga wia Bitcoin. Ohne Blockchain gabats koane Bitcoins. Se kina owa aa ois dezentrais System zua Vabessarung vo da Transaktionssichaheid vo zentrain Systemen gnuzzd wean.

## Gschicht

As Modej vo da Blockchain is im Zammahang mid da Entwicklung vo da Kryptoweahrung Bitcoin entstandn. Es is zan easchtn Moi anno 2008 vom Satoshi Nakamoto in am White Paper zua Bitcoin bschriem worn. Oa Joar spoda hod a de easchte Installation vo da Bitcoin-Software vaeffentlicht und so de easchte effentliche Blockchain gstartet.

De Kryptoweahrung Bitcoin is a webbasiads, dezentralisiads, effentlichs Buachhoitungssystem vo oin Bitcoin-Transaktionen, de wo jemois gmocht worn san. Jeda Computer, dea wo ans Bitcoin-Netz oogschlossn is, vawoidt a 1:1-Kopie vo da voistendign Bitcoin-Blockchain.

## Im Netz

**Podcasts**
* Bayern 2 Zündfunk Generator: Wie die Blockchain Technologie die Welt verändern will, 28. Oktober 2016
* FinTech Podcast #052 – Blockchain, 22. Mai 2016
* Deutschlandradio Kultur: Der Welt-Computer, 10. März 2016

**Voadreg**
* ''Blockchain – Reasonable Hype'', Vodrog vom Andrei Martchouk, Meaz 2017
* ''Einführung zu Blockchains'', Voadrog afn *Chaos Communication Congress* 2016

**Implementiarunga**
* 

**Weidas**
* The Truth About Blockchain. Harvard Business Review, Jan./Feb. 2017
* Computer-Woche - Blockchain - was ist das?, 2. Mai 2016
* bitcoinblog.de: Vergleich zwischen den Blockchains von Bitcoin und Ethereum
* Blockchain im Bitcoin-Wiki
* Mirco-Site zur Definition von Blockchain und "Services-on-the-blockchain" von TRENDONE
* Mythos Blockchain - Herausforderung für den Öffentlichen Sektor Kompetenzzentrum Öffentliche IT

## Beleg
Woodbury, Connecticut

**Woodbury** is a Stod im Litchfield County im US-Bundesstoot Connecticut, Vaoanigte Stootn, mid 9734 Einwohna (Stond: 2005). De geograpfischn Koordinatn san: 41,55° Noad, 73,21° West. As Stodgebiet hod a Greß vo 95,1 km².

## Berihmtheitn vo da Stod

* Nathan Brownson, Politika
* Carmen D’Avino, Fuimmocha und Mola
* Barbara Potter, Tennisspuiarin
* Nathan Smith, Politika
* Perry Smith, Politika
* William R. Taylor, Politika
* James Watson, Politika

## Literatua

* William Cothren: *History of Ancient Woodbury, Connecticut, from the First Indian Deed in 1659 to 1872, Including the Present Towns of Washington, Southburn, Bethlehem, Roxbury, and a Part of Oxford and Middleburg.* 3 Bände. Woodbury, 1872. (Digitalisate: Band I; Band II; Band III)
Victoria Valley (Antarktis)

As **Victoria Valley** is a ausdehnts, eisfreis Trogtoi, des se vom Oban Victoria-Gletscha bis zum Untan Victoria-Gletscha im antarktischn Viktorialand eastreckt. Es liegt neadli vom Wright Valley und ungfeah parallej dazua.

Bnennt is's olässli vo da Victoria University’s Antarctic Expeditions (1958–1959) noch da Alma Mater vo da Victoria University of Wellington, wejche de Expedition finanziej untastitzt ghod hod.

Im Victoria Valley liegt da hypersaline See Lake Vida.

## Im Netz
*  (englisch)
* Victoria Valley af geographic.org (englisch)
Unobhengigkeitsdog vo Bangladesch

Da **Unobhengigkeitsdog vo Bangladesch** () is da Nationalfeiadog in Bangladesch.

Ea eainnat on de Eaklearung vo da Unobhengigkeit vo Pakistan in de spadn Stundn vom 25. Meaz 1971 duach'n „Voda vo da Nation“ Bongobondhu Sheikh Mujibur Rahman, bevoa ea vo pakistanischn Truppm vahofdt worn is.
Jearli findt on dem Dog a Militärparade in da Haptstod Dhaka stott. De vaschiedna Regimenta vo de Land-, See- und Luftstreitkräfte marschian in Paradeunifoam, da President, weng sein Omt ois Owabefejshoba vo de Streitkräfte, empfongt'n Salut.

As Flaggnhissn und effntliche Kuituaprogramme findn in oin Städt stott; donem wean's aa vo vuin privatn Organisationa, Schuin und Colleges duachgfiaht. Mid patriotischn Fuimen und Musi ogreichate Sondaprogramme wean in stootlichn und privatn Feansehsendan und im Rundfunk iwatrong.

## Beleg
Moulay Idris

**Moulay Idris** () is a Stod mid 12.611 Eihwohna (Stond: 2004) in da Provinz Meknès in da Region Fès-Meknès in Marokko. Weng'm do bfindlichn Grob vom Stootsgrinda Idris I. guit se vuin Muslimen ois ‚heilig‘ und hod bis in's 20. Joarhundad hinei ned vo Ausländan betretn wean deafa.

## Log

Moulay Idris liegt uma 27&nbsp;km (Foahtstreckn) neadli vo da Stod Meknès af ana uma 550 m houchn Beagkuppm vom Zerhoun-Massiv. Wenige Kilometa entfeant bfindn se de Ruina vo da antikn Stod Volubilis.

## Gschicht

De Stod is im Joar 788 vom Idris I. grindt worn. Do bfindt se aa sei Mausoleum, wos in ana Zāwiya eabaut worn is.

## Im Netz

## Beleg
Atomflot

As FGUP **Atomflot** () is a russischs Stootsuntanehmen in Murmansk, wos de Atomeisbrecha vom Land betreibt.

Es ghead seit 2008 zua Beheade Rosatom und woa bis dohi Tei vo da Murmansker Seereederei.

## Im Netz
* Offizielle Website

## Beleg
Böhmischer Traum

**Böhmischer Traum**, boarisch: **da Behmische Draam**, is a Poika fia Blosmusi. Komponiad und gschriem hod den Schloga da Norbert Gälle anno 1997.

Des Stickl ghead heit zum Standardrepertoire vo Blosmusikapejn. 

## Literatua

* Wolfgang und Armin Suppan (Hrsg.:), *Das neue Lexikon des Blasmusikwesens*. 4. Auflage des Lexikon des Blasmusikwesens. – Freiburg-Tiengen, Blasmusikverlag Schulz, 1994. 2009: 5. Auflage, HEBU-Musikverlag.

## Beleg


## Im Netz
* Der Böhmische Traum - Die Geschichte eines Erfolgstitels bei Musikverlag Rundel
* Interview mit Norbert Gälle mit vielen Infos zur Polka "Böhmischer Traum"
Langhirano

**Langhirano** is a Kloastod mid  Eihwohna (Stond: ) in da Provinz Parma, Emilia-Romagna, Italien. 

De Stod liegt uma 15&nbsp;km sidli vo Parma om Fluss Parma.

Da Ort is Haptort vo da Heastejung vo Parmaschinkn.

## Spoat

**Langhirano** war zweimal Etappenziel beim Giro d’Italia.

* 29. Mai 1990: 9. Etappe, Siega Vladimir Pulnikov
* 4. Juni 1991: 10. Etappe, Eoanzlzeidfoahn, Siega Gianni Bugno

## Beleg
Poika

A **Poika** oda **Polka** is a lebhofda Runddanz und a schwungvoie Danzlmusi im Zwoaviadltakt. 

Entstondn is de Poika im 19. Joarhundad in Behmen. Heit is se owa in gonz Eiropa und Amerika (Noad- und Sidamerika) beliabd.

De boarische Variantn vo da Poika hoassd ma **Boarischa** oda Poika Boarisch.

Poikamusi gibds aa in Rock- und Popversiona. Brenna tuat's guat vom Hubert vo Goisern is beispuisweis a Rockpoika.

## Beleg


## Im Netz

* De Poika im Voiksdanz
* „Polka“ im Katalog des Deutschen Musikarchivs
* 
* Ennstaler Polka (mit Noten)
Poika Boarisch

De **Poika Boarisch** oda **Boarischa** (dt. *Polka Bairisch* oda *Bauernpolka*) is a boarischa Voiksdanz im Zwoaviadltakt, dea wo mid da Poika und midm *Schottischn* vawandt is. Im Untaschied zua Poika is da Boarische a Boordanz. Ea is in da zwoatn Häiftn vom 19. Joarhundad entstandn.

Es gibt an Haffa Variantn. Zwoa hem se davo aussa:
* Offana Boarischa
* Figuan Boarischa

## Im Netz
* Offana Boarischa
* Figuan Boarischa
* De Poika im Voiksdanz
Kapön

**Kapön** oda aumtlich **Kapelln** (aa *Kapelln an der Perschling*) is a Moaktgmoa mid  Eihwohnan (Stand ) im Beziak Saunkt Pödn-Laund in Niedaösterreich.

## Geografie
Kapön liagt im Toi vo da Perschling im exakten Mittlpunkt va Niedaösterreich, jewäus a pooa Kilometa noadestlich va St. Pödn und sidestlich va Herzognburg. Die Flächn va da Moaktgmoa umfosst 20,18 Quadratkilometa. 10,29 Prozent va da Flächn san Woid.
### Gmoagliedarung

Zum Gmoagebiet ghean 15 Oatschoftn (in Klauman Eihwohnazoi Stand 31. Oktoba 2011):

* Etzersdorf (513)
* Kapön (272)
* Katzenberg (40)
* Mitterau (24)
* Mitterkilling (18)
* Oberkilling (27)
* Obermiesting (34)
* Panzing (41)
* Pönning (55)
* Rapoltendorf (79)
* Rassing (133)
* Thalheim (118)
* Unterau (24)
* Unterkilling (15)
* Untermiesting (1)

De Gmoa bstäht aus de Katasträugmoana Etzersdorf, Kapelln, Katzenberg, Killing, Panzing und Miesting, Pönning, Rapoltendorf, Rassing und Thalheim.

## Gschicht

Im Oidadum woa des Gebiet a Täu vo da Provinz Noricum und is an da Stroßn vo Carnuntum iwa Vindobona (Wean) noch Aelium Cetium (St.Pödn) gleng.

Ausn 9. Joarhundat gibts de easchtn Uakundn iwa Kapön. De Pfoarei Kapön is in a zwoatn Häiftn vom 11. Joarhundat duachs Bistum Bistum Passau aufbaut wuan.

De Gmoa Kapön is 1854 entstaundn. 1983 is Kapön Moaktgmoa wuan.

## Berihmtheidn
* Gertrude Tumpel-Gugerell, Bankmanagerin vo da EZB

## Im Netz

* Marktgemeinde Kapelln Homepage der Gemeinde

* Topothek Kapelln historisches Bildmaterial, verortet, verschlagwortet und datiert
* Erlebnisweg rund um den Mittelpunkt Niederösterreichs

## Beleg
Hebbel-Schule (Favoritn)

De **Hebbel-Schule** is a Schui im 10.&nbsp;Weana Beziak Favoritn und liegt aum Hebbelplåtz&nbsp;1. Se is a Gaunztågs-Voiksschui und håt rund 30 Leahrarinna und Leahra, de wo 260zg Kinda betreu'n.

De Schui håt 13 Klass'nzimma, 8 Freizeit- und Grupp'nzimma, a Küch'n mit an Speiseraum, an Tuansoi und ab groß'n Schuihof.

1912 is de Schui baut wua'n, Architekt'n woa'n da Professa Friedrich Jäckel (* 8.&nbsp;Septemba 1876 in Wean; † 14.&nbsp;Mai 1960 in Graz) und da spädare Stådtbaudirekta Max Fiebiger (* 4.&nbsp;Oktoba 1867 in Butschafka/Bučávka, Behmen; † 16.&nbsp;Jänna 1958 in Wean). De zwaa hau'm bei dem Bau den bishea vawendt'n „Schulkasernenstil“ zugunst'n von ana kindafreindlich'n Bauweis' g'ändat.

Im Kriagsjoahr 1914 is in da Eazheazog-Franz-Ferdinand-Kasern (heit de Starhemberg-Kasern in da Troststråß'n) des k.u.k. Reservespitoi №.&nbsp;19 aug'legt wua'n, und a Neb'nstöi von dem Reservespitoi woa'r in da Hebbel-Schui. 1915 is glei daneb'n a Kriags-Invalid'nschui entstaund'n, aus dea daunn de Schleierbarack'n wua'n san.

## Literatua
* Werner Schubert: *Favoriten*, Verlag Beziaksmuseum Favoritn, Wien 1992; S.&nbsp;77, 88–89.

## im Netz
* Homepage von da Hebbelschui
Schloss Versailles

As **Schloss Versailles** is a Trumm Schloss und oanas vo de gresstn Schlessa Europas. Es war da Hauptsitz vom Kinegeschlecht vo de Buabonen, aiso de Kine vo Frankraich, de wo in da Zeit vom Barock im Herrschaftsstil vom Absolutismus gherrscht ham. Des Schloss war a Vorbuidl für andare Schlossbaudn in Europa wia am Schloss Herrnchiemsee, des wo da boarische Kine Luadwig da zwoate baun hod lossn

## Anfang von dem Bau
Versailles liegt südwestlich vo Paris und is 1038 in ana Urkundn as erste Moi erwähnt woan. Zerst wars a Jagdschloss vom Luadwig dem dreizehntn vo Frankreich; der hod do 1623 a gloans Jagdheisl errichtn lossn, in dem a 1624 as erste Moi gschlaffa hod. Des war a ziemlich gloans Schloss, eher a Landheisl. Da Kine hod a wengal Grund kafft und hod’s erweidan lossn. Wiara gstoam is, hod sei Thronfolga as Anwesen mid’m Grund als Erbe griagt und nachad hod a do oft gwohnt und hod’s als Sommaschloss hergnomma und do aa oft Fest gfeiert. Späda woid er a gscheids Schloss hom, weil er gfuna hod, dass as oide am Nerv der Zeit nimma entspricht.

## Ausbau zum Palast wia man heid kennt
Vo 1668 bis 1671 hod er as oide Schloss rundum baun lossn und hod vui Zimma mid am Haufa Schnick-Schnack eibaun lossn, sodass er si’s guad geh lossn hod kinna.

## Datn vom Schloss
Da Bau vom Versailler Schloss hod an franzesischn Staatshaushoit gsprengt. Bis zum Doud vom Sunnakine (aiso Ludwig XIV.) soin 300 Millionan Livres (Währung vom damalign Frankreich) gflossn sa.

## Wos noch da Franzesischn Revolution und späda mim Schloss passiad is
Da Napoleon Bonaparte woidad as Schloss nei herrichtn lossn, des is aba nimma gschehgn.

Wia de Franzosn in Sedan gega de Allianz vom Deitschn Reich im Deitsch-Franzesischn Kriag 1870/71 verloan ghabt ham, do hamd de Deitschn im Schloss eahna Quartia eigricht und ham im Spiaglsaal de Kranken undabrocht. Danoch is da Wilhelm vo Preissn zum Kaisa vo Deitschland ausgruafa woan. Da Preissnkine hod den Ort ausgwählt, weil er gmoant hat, dass nachad des de Franzosn als Demiadigung vasteh daradn, weil des da Ort is, wo de Deitschn gwunna und de Franzosn valoan ham und weil de koan „deitschn“ Kaisa wolltn.

## Frankreich zoids de Deitschn mim Versailler Vertrag zruck
1919 hod Deitschland als Folg vom valoanan erstn Weltkriag in Versailles, wo aa eahna Deitschs Kaiserreich 1871 ausgruafa woan war, an Friedensvertrag undaschreim miassn und hod somit as End vom Deitschn Kaiserreich undaschrim; spaada is d’Weimarer Republik augruafa woan. Da Versailler Vertrag guid aa als schuld fürn Zwoatn Weltkriag, weil da Hitler den Vertrag ausgnutzt hod und de Franzosn als minawertig bschimpft hod, und des is a Grund, wesweng er an d’Macht kemma is.
Veigal

**Veigal** oda **Veigerl** (dt. *Veilchen*, engl./lat. *viola*) is a Goddung vo Bleamal Pflanzna aus da Famij vo de Veigalgwächs (Violaceae). Bekannte Oartn san as Stiafmuaddal, as Hornveigal und as Duftveigal. As Duftveigal wead im Boarischn aa nua Veigal gnennt. Veigal gibts iwaroi af da Wejd in Regiona mid an gmäsigtn Klima.

## Oartnvuifoit
Es gibt umara 500 Oartn vo de Veigal.


File:Viola-odorata-closeup.jpg|Duftveigal
2006 197.jpg|Stiafmuaddal
Viola tricolor LC0041.jpg|Wuids Stiafmuaddal
Viola biflora 300606.jpg|Gejbs Veigal


## Nutzung

### Ois Goartnpflanzna
Veigal san a recht beliabte Beetpflanzna fian Goartn, fian Park und fian Friedhof.

### Ois Heilkraidl
Veigal worn lange Zeid a wichtigs Heilkraidl. Heit weans nua no in da Aromatherapie vawendt.

### In da Kuchl
Veigalbladdln wean zua Dekoration vawendt, Veigalessenzn ois Gschmovasteaka.

### In da Kosmetik
Duftveigal wean in da Kosmetik vawendt. Heit olladings oft duach an synthetischn Veigalduft dasetzt.

## Im Netz

* Veigal Hoamseitn
* ''The American Violet Society''.
* Detailfotos af ''botanische-spaziergaenge.at''
Varanger

**Varanger** is de Gengd im aißasdn Noadostn vo Norwegn. Se bstähd aus da Varanger-Hoibinsl, om Varangerfjord und dessn sidlichm Ufastreifn (Sør-Varanger) und ghead zua Provinz Finnmark (Finnmark fylkeskommune).

Gressare Orte san: Berlevåg, Vardø, Vadsø (Haptstod vo da Finnmark) und Kirkenes. De Hapteaweabszweige san heit de Fischarei und da Tourismus. De Gwinnung vo Eisnerz in ana Gruam bei Kirkenes (Bjørnevatn) is im Joar 1996 eihgstejd, owa inzwischn wieda afgnumma worn. Kirkenes is da neadliche Wendepunkt vo de Hurtigruten-Schiff. 

A Tei vo da Hoibinsl ghead zum Varangerhalvøya-Nationoipark.

## Galerie

Datei:Stranded Orca.jpg|Gstrondda Orca-Wal am Strond af da Varangerhoibinsl
Datei:Hamningberg strand.jpg|Arktischa Strond bei Hamningberg
Datei:E75-Varanger-Vardø-2012-07-07-16-30-03.jpg|On da Noadgstod vom Varangerfjord zwischn Vardø und Vadsø
Datei:E75-Varanger-Vardø-2012-07-07-16-30-14.jpg|Regionoistroß vo Vardø noch Hamningberg


## Im Netz

* https://web.archive.org/web/20081229154938/http://www.museumsnett.no/vsm/
* https://web.archive.org/web/20170620064627/http://www.sor-varanger.kommune.no/
* http://www.finnmark.no/
AACO

**AACO** oda **AAco** stähd fia:

* Arab Air Carriers Organization

* **AAco** stähd fia:

* Australian Agricultural Company (AAco), Rindviechazuchtgsejschoft in Australien
Effektivitet

**Effektivitet** oda **Wiaksamkeit** (dt. *Effektivität*, engl. *effectiveness*) moant de Fehigkeit, a gwinschte Wiakung z dazuin. Es ko ois Vahäitnis vo Eagebnis und Zui definiad wean.

Im Oidog wead des oft mid Effizienz vawexlt. **Effizienz** moant owa dageng de Wiatschoftlichkeit, as Vahäitnis vo Eagebnis und Afwand, vo Kostn und Nutzn.
\text{Effektivitet} = \frac{\text{Eagebnis}}{\text{Zui}} →→→ \text{Effizienz} = \frac{\text{Eagebnis}}{\text{Afwand}}

Da Drucker Peter hod des so afn Punkt brocht:
* Effektivitet hoasst, de richtign Sochan mocha. ("Get the right things done")
* Effizienz hoasst, de Sochan richti mocha. ("Get the things right done")

## Beleg
Meknès (Präfektua)

**Meknès** () is a provinzunobhängige Präfektua vo Marokko. Se ghead seit 2015 zua Region Fès-Meknès (dovoa: Meknès-Tafilalet) und liegd in da Middn vom Land, zwischn Rabat und Fès. De Eihwohnazoih betrogd 713.609 (Stond: 2004).

## Sengswiadigkeitn

Vo touristischm Interesse san de Stod Meknès sejm sowia da Puigaort Moulay Idriss und de Ruina vo da benochboatn Remastod Volubilis. 

## Gressde Orte

De mid (M) kennzoachndn Orte san ois Städt (*Municipalités*) eihgstuafd; bei de ibring Orte hondld's se um Landgmoana (*communes rurales*) mid zoihreichn Deafan.

## Beleg
Starhemberg-Kasern

De **Starhemberg-Kasern** (dt.: **Starhemberg-Kaserne**) is a Kasern vom Österreichisch'n Bundesheer im 10.&nbsp;Weana Beziak Favoritn, aun da Eck'n Troststråß'n – Gußriegelstråß'n.

## G'schicht'

De Kasern is von 1910 bis 1912 von da Östareich-Ungarisch'n Armee in da Gußriegelstråß'n füa's *Infanterieregiment Erzherzog Josef Nr. 37* ois **Franz-Ferdinand-Kasern** baut und 1913 eaweitat wua'n. Im Kriagsjoahr 1914 is in da Franz-Ferdinand-Kasern des k.u.k. Reservespitoi №.&nbsp;19 aug'legt wua'n, und a Neb'nstöi von dem Reservespitoi woa'r in da Hebbel-Schui.

Nåch'n Eascht'n Wödkriag håt de Kasern z'eascht des neiche Bundesheer üwanumma. 1934, im Kaumpf vom Republikanisch'n Schutzbund gengan autoritäan Ständestaat woa de Kasern a Stützpunkt vom Bundesheer beim Stuam auf'n George-Washington-Hof.

Nåch'n Auschluss aun's Dritte Reich woa daunn de deitsche Wehrmåcht da Besitza. De Nazi hau'm in dera Kasern Soidåt'n vahöat und Todeskandidat'n eig'speat. In dera Zeid håt's den Nauman: **Trostkasern** kriagt, nåch ana von de Stråß'n, aun dera's liegt. Aum 15.&nbsp;Feba 1943 san då de eascht'n Schüla von Wean ois Flakhöifa im Zweit'n Wödkriag ausbüid't wua'n.

Nåch 1945 san daunn de Russ'n eizog'n. Des große freie Areal zwisch'n da Maria vom Berge Karmel Kiach'n und da Kasern – de „Fortuna-Bergln“ – haum's ois Übungsplåtz vawend't. Im Joahr 1955 (und bis heit) is wiedarum des Östarreichische Bundesheer da Benütza g'wes'n. Aum 3.&nbsp;Novemba 1967 håt de Kasern den neich'n Nauman **Starhemberg-Kasern** kriagt, nåch'n Vateidiga von Wean wäahrend da Zweit'n Türkenbelågarung 1683.

Jetzt'n san in da Starhembergkasern de Führungsuntastützungsschui und des Kommando Führungsuntastützung und Cyber Defence untabråcht.

Aussadem is in da Starhemberg-Kasern de „Fernmeldesaummlung“ vom Heeresgeschichtlich'n Museum im Arsenal untabråcht, wo historische Funkgerät' und aundare Apparat zagt wea'nt. De öitast'n san scho vom 19.&nbsp;Joahrhundat und es geht bis zu da heitich'n Technik vom östareichisch'n Mületäa.

## Literatua

* Felix Czeike: *Historisches Lexikon Wien.* Kremayr und Scheriau, ISBN 3-218-00543-4.
* Werner Schubert: *Favoriten*, Verlag Beziaksmuseum Favoritn, Wien 1992; S.&nbsp;78, 95, 139.

## im Netz
* Fernmeldesammlung auf der Webseite des Heeresgeschichtlichen Museums

## Beleg
Meidlinga L

Des **Meidlinga L** () is a gaunz a tüpische Oat, des „L“ zum Aussprechn (De G'studiatn sogn, es is a lateraler apikal-dentaler Konsonant). Des L haasst aso, wäu angeblich bsundas de Hackla ausn zwölften Wiener Gemeindebezirk Meidling so ren tan. 

## Von wo des des heakummt
Vüle maanan, doss des Meidlinga L in da easchtn Hööftn vom 19.&nbsp;Joahhundat aus Behman und Mähren duach de zuagrastn tschechischn Dienstboten/Dienstmenscha, Haundweaka und Hackla fir de Ziaglprodukziaun (Ziaglbehm)  nach Wean kumman waa. Und de haum si hauptsächlich im 10.Hieb  (Favoriten) aug'suiedlt, wäu jo aa duatn de Wienerberger Ziegelfabrik dahaam woa. Warum ma ned von an „Favoritner L“, sundan von an „Meidlinger L“ red, is meglichaweis wegn dem, doss si Meidling grod aso wia da Nochbanbeziak Favoritn zu an tüpischn Hacklabeziak entwicklt hod, und im nauman „Meidling“ des L, um des wos do geht, scho drinsteckn tuat, wos jo bei „Favoritn“ ned da Foi is. 

Oba, doss des wiaklich de Heakunft is, is ned bsundas woahscheinlich. De Sprochkapazunda sogn jo „Wiener Vorstadt-L“ dazua, und noch denan is jo des „L“ (etwa [ɫ]) bei da mittlbairischen L-Vokalisierung zeascht amoi vaschwundn, und is eascht nochand untar an gwissn hochsprachlichn Eifluss wieda dazuakumman (oba daunn ois a postdentales L, wöchanwes gaunz oigemein in de estlichn mittelbairischn Mundoatn im Anlaut so gred wiad)
Des tschechische L is fost a so wia des standarddeutsche (ma sogt „mittleres L“ dazua). Nach E. Kranzmayer is des Wiener ɫ „postdental in bestimmten Gesellschaftsschichten“.

## Iwrigens
Des Meidlinger L güüt in Wien oisa Schibboleth, an dem mar an Hackla aus da Oaweitaklass sofuat dakennt.

## Schau aa
*Wienerisch
*Wiener Schmäh

## Beleg
Elon Musk

Da **Elon Reeve Musk** (* 28. Juni 1971 z Pretoria, Sidafrika) is a amerikanischa Tycoon, Investor, Ingenieur und Eafinda. Ea hod drei Stootsbiagaschoftn. Ea is in Sidafrika geboan, hod a kanadische Muada und lebt in da USA.

Bekannt worn is a voa oim duach de Grindung vom Bezoihsystem PayPal, vo da Elektroautofirma Tesla und vo da privatn Raumfoartsfirma SpaceX.

Anno 2017 gheat da Musk zua de 80 reichstn Leit auf da Wejd. und im Dezemba 2016 wor a de Nummara 21 in da Forbes-Listn vo de mächtigsten Leit vo da Wejd.

## De Visiona vom Elon Musk
En Musk treibt de Vision, de Wejd und de Menschheit z vaendan. Dozua gheat da Kampf gega de Globale Erwärmung und fia eaneiabore Energien. Weidas mecht a des Risiko minimian, dass de Menschheit ausstiabt, indem da Mensch aa andare Planetn bsiedlt. Dazua ghearat, so glaabt am, de Kolonialisierung vom Mars.

## Beleg


## Im Netz

* 
* SolarCity Hoamseitn
* SpaceX Hoamseitn
* Tesla Hoamseitn
* Paypal Hoamseitn
* Open AI Hoamseitn

### Artikl
* 
* Statement of Elon Musk at House Space and Aeronautics Subcommittee Hearings on the Future Market for Commercial Space (2005)
* History of PayPal, gawker.com (2007)
* 
* "Science Fiction Books That Inspired Elon Musk", MediaBistro.com, March 19, 2013.
* "Elon Musk’s Space Dream Almost Killed Tesla" (*Bloomberg*, 2015)

### Interviews
* 
* 
* 
* 
* Video interview of Elon Musk by Zadi Diaz of EPIC FU, June 17, 2008. Retrieved April 27, 2014
* 
* Musk profile onInnovation.com. Retrieved April 27, 2014
* An interview at the Founders Showcase, August 5, 2010
* Elon Musk: 'I'm planning to retire to Mars', video interview for *The Guardian*, August 1, 2010
* ''60 Minutes'' interview; March 18, 2012.
* A 20 minute interview about sending humans to Mars with BBC's Jonathan Amos, March 20, 2012
* Elon Musk: The mind behind Tesla, SpaceX, SolarCity, ted.com. Retrieved April 27, 2014
* 
* Elon Musk Powers Up: Inside Tesla's Billion Gigafactory *Fast Company (magazine)*, November 2015
* Elon Musk Profiled, Bloomberg Risk Takers (45min) 
* Elon Musk: The future we're building &mdash; and boring, ted.com. Retrieved May 7, 2017
Woidhausn im Strudngau

**Woidhausn im Strudngau** (amtli. *Waldhausen im Strudengau*)  is a Marktgmoa im Bezirk Perg im Untan Müüviadl in Obaöstareich mit  Eihwohnan (Stand ).

Des zuaständige Beziaksgericht liegt in Perg. 

## Gmoagliedarung
Im Gebiet vo da Gmoa lieng 8 Ortschoftn (in Klamman de Eihwohna):

* Dendlreith (259)
* Derfl (124)
* Ettenberg (397)
* Gloxwoid (358)
* Handberg (427)
* Sattlgai (358)
* Schloßberg (402)
* Woidhausn (577)

## Beriehmte Biaga
* Konrad von Waldhausen (um 1320/1325–1369), Prediga vom Spadmiddloida, Voalaifa vo de Hussiten
* Josef Hader (* 1962 in Waldhausen im Strudengau), Kabarettist, Schauspüla und Autor
* Robert Holzer (* 1963 in Waldhausen im Strudengau), Sänga (Bass)

## Im Netz

* 
* 
* 
* 
* Homepage der Gemeinde
* Touristinfo zu Waldhausen

## Beleg
Stopselclub

A **Stopselclub** oda **Stopslclub** is a gselliga Vaein, von dem de Mitglieda oiwai an Stopsl dabai hom miassn. Wenn si zwoa Vaeinsmitglieda dreffan, konn oana den andern auffoadern, sein Stopsl zm zoign. Fois a Mitglied den Stopsl ned zoagn konn, zum Beischbui weil an dahoam vagessn hod, dann muas des vagessliche Mitglied a gloane Gejdstrof zoin. De Straf wern oft vawendt, das beim nextn Vaeinstreffa des Bier fia de andern Vaeinsmitglieda zoid werd. Stopslclubs gibts mindestens seit da Mitt vom zwanzigsdn Jorhundert in Bayern. Diawegns hejfan Stopslclubs aa wohltätige Sachan.

## Im Netz

## Belege
Gschriemstaa

Da **Gschriemstaa**  (dt. *Geschriebenstein*, ungarisch: *Írott-kő*)  is da hexte Beag voum Burgnlaund und vo Westungarn. 884 m is a in Ungarn hoch, in Estreich 879 m. Da Güpfe liegt ziemle genau an da Stootsgrenz, neadlich vo Rechnitz. Ea ghead zun Günsa Gebiag uns is da estlichste Auslaifa vo de Oipn. 

## Naum
Dea Naum kummt dohea, wei des amoi de niedagschriebane Grenz zwischn de Odlsfamülien vo dena Esterházys im Noadn und dena Batthyánys im Sidn woa.

## Natuapark Gschriemstaa
Des Gebiet is da easchte Natuapark zwischen Estreich und Ungarn, wo iwa de Stootsgrenz gähd.

## Galerie

Aussicht vom Geschriebenstein.JPG|Aussicht vom Gschriemstaa
Lockenhaus Margarethenwarte 1.JPG|Margarethnwartn


## Im Netz

* Naturpark Geschriebenstein-Írottkő
Ana Navarro

D **Ana Navarro Flores** (geboan: 28. Dezember, 1971 z Chinandega in Nicaragua) is a amerikanische Politikberaterin (*strategist*, Strategieberaterin) und CNN-Kommentatorin. Sie lebt in Miami und is Mitglied vo da Republikanischn Partei owa a massive Kritikarin vom Donald Trump ("Trump is  embarrassing, shameful, disgusting", "a crazy, lunatic 70-year-old man-baby").

## Beleg


## Im Netz
* Twitter